NÁRODNÁ RADA SLOVENSKEJ REPUBLIKY

**IX. volebné obdobie**

CRD-2385/2023

**50a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 50) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 56 zo 7. decembra 2023 pridelila vládny návrh zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 50) na prerokovanie týmto výborom:

 **Ústavnoprávnemu výboru Národnej rady Slovenskej republiky a**

**Výboru Národnej rady Slovenskej republiky pre pôdohospodárstvo a životné prostredie**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republikyuznesením č. 14 z 7. decembra 2023 s vládnym návrhom zákona **súhlasil** a odporučil ho Národnej rade Slovenskej republiky **schváliť**.

Výbor Národnej rady Slovenskej republiky pre pôdohospodárstvo a životné prostredie uznesením č. 11 z 8. decembra 2023 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

1. V čl. I sa vkladajú body 1 až 3, ktoré znejú:

„1. V § 78 ods. 2 sa na konci pripájajú tieto slová: „vo výške ekonomicky oprávnených nákladov za tieto vodohospodárske služby znížených o výšku príjmov z poplatkov za užívanie vôd vrátane poplatkov za odbery podzemných vôd na zavlažovanie poľnohospodárskej pôdy podľa § 79 ods. 1 a 7 a poplatkov za odbery povrchových vôd na zavlažovanie poľnohospodárskej pôdy podľa odseku 6“.

2. V § 79 odseky 7 a 8 znejú:

„(7) Poplatky za užívanie vôd podľa odsekov 1, 2 a 4, vrátane poplatkov za odbery podzemných vôd na zavlažovanie poľnohospodárskej pôdy, sú príjmom správcu vodohospodársky významných vodných tokov.

(8) Správca vodohospodársky významných vodných tokov koná vo veciach určovania výšky poplatkov za užívanie vôd za kalendárny rok podľa osobitného predpisu,71) určuje výšku preddavkov, sleduje platenie preddavkov, určuje výšku skutočných poplatkov, vykonáva ročné zúčtovanie poplatkov, vydáva výkaz o výške nedoplatkov alebo výške preplatkov a koná vo veciach vyberania a vymáhania týchto poplatkov a nedoplatkov podľa osobitného predpisu.72) Na konanie v prvom stupni je príslušný odštepný závod správcu vodohospodársky významných vodných tokov a na konanie v druhom stupni je príslušné jeho podnikové riaditeľstvo.“.

 Poznámky pod čiarou k odkazom 71 a 72 znejú:

„71) § 1 ods. 2 zákona č. 71/1967 Zb. v znení neskorších predpisov.

72) § 46 zákona č. 71/1967 Zb. v znení neskorších predpisov.“.

Poznámka pod čiarou k odkazu 72a sa vypúšťa.

3. V § 79 sa za odsek 8 vkladajú nové odseky 9 a 10, ktoré znejú:

„(9) Návrh na výšku poplatkov podáva na základe vlastného výpočtu ten, kto tieto vody užíva v lehote určenej v osobitnom predpise;73)ak nepredloží návrh na určenie výšky poplatkov v určenej lehote, správca vodohospodársky významných vodných tokov vypočíta výšku poplatkov na základe povolenia podľa § 21 ods. 1 písm. b) prvého bodu alebo § 21 ods. 1 písm. c).

(10) Správca vodohospodársky významných vodných tokov je oprávnený, na účely určovania alebo preverovania výšky poplatkov, vykonávať kontrolu skutočného odoberania podzemných vôd alebo vypúšťania odpadových vôd alebo osobitných vôd alebo geotermálnych vôd do povrchových vôd alebo vypúšťania odpadových vôd do podzemných vôd alebo vykonávať kontrolné odbery a rozbory vzoriek vypúšťaných odpadových vôd v priebehu kalendárneho roka.“.

Doterajší odsek 9 sa označuje ako odsek 11.

Poznámka pod čiarou k odkazu 73 znie:

„73) § 7 ods. 1 a 2 a § 11 ods. 1 a 2 nariadenie vlády Slovenskej republiky č. 755/2004 Z. z. v znení neskorších predpisov.“.".

Body 1 až 3 nadobúdajú účinnosť 1. januára 2024. Uvedené sa premietne do ustanovenia o účinnosti zákona.

V nadväznosti na vloženie bodov 1 až 3 sa doterajší text čl. I označí ako bod 4.

*Odôvodnenie: Ustanovuje sa, že v dôsledku presunu finančných prostriedkov získaných z poplatkov z príjmových zdrojov Environmentálneho fondu do príjmových zdrojov SVP, š. p., sa požiadavky, resp. nároky správcu vodohospodársky významných vodných tokov na úhradu ekonomicky oprávnených nákladov na zabezpečovanie neregulovaných vodohospodárskych služieb zo štátneho rozpočtu znížia o výšku finančných prostriedkov získaných z poplatkov za užívanie vôd vrátane poplatkov za odbery podzemných vôd na zavlažovanie poľnohospodárskej pôdy. A nielen, že sa ušetrí časť verejných zdrojov štátneho rozpočtu ale existujúce finančné prostriedky získané z poplatkov za užívanie vôd budú efektívne využité v oblasti vôd a vodného hospodárstva na zabezpečovanie verejnoprospešných vodohospodárskych služieb. Pôvodné znenie odsekov 7 a 8 bolo primárne upravené v dôsledku presunu finančných prostriedkov z poplatkov za užívanie vôd z príjmovej časti Environmentálneho fondu do príjmovej časti SVP, š. p. K rozčleneniu pôvodných odsekov 7 a 8 do nových odsekov 7 až 10 došlo z dôvodu nárastu povinných procesných činností pre správcu vodohospodársky významných vodných tokov v dôsledku presunu finančných zdrojov z EF. Znenia jednotlivých odsekov boli súčasne precizované, logicky usporiadané a zosúladené s dotknutými ustanoveniami nariadenia vlády č. 755/2004 Z. z. Spresnené boli poznámky pod čiarou k jednotlivým odkazom.*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. Za čl. I sa vkladajú nové čl. II a III, ktoré znejú:

„Čl. II

Zákon č. [587/2004 Z. z.](https://www.slov-lex.sk/pravne-predpisy/SK/ZZ/2004/587/) o Environmentálnom fonde a o zmene a doplnení niektorých zákonov v znení zákona č. 277/2005 Z. z., zákona č. 276/2007 Z. z., zákona č. 661/2007 Z. z., zákona č. 514/2008 Z. z., zákona č. 160/2009 Z. z., zákona č. 286/2009 Z. z., zákona č. 408/2011 Z. z., zákona č. 409/2011 Z. z., zákona č. 223/2012 Z. z., zákona č. 414/2012 Z. z., zákona č. 207/2013 Z. z., zákona č. 399/2014 Z. z., zákona č. 375/2015 Z. z., zákona č. 292/2017 Z. z., zákona č. 332/2017 Z. z., zákona č. 329/2018 Z. z., zákona č. 111/2019 Z. z., zákona č. 460/2019 Z. z., zákona č. 74/2020 Z. z., zákona č. 67/2021 Z. z., zákona č. 535/2021 Z. z., zákona č. 66/2022 Z. z., zákona č. 186/2023 Z. z. a zákona č. 267/2023 Z. z. sa mení a dopĺňa takto:

1. V § 3 sa vypúšťa písmeno e).

Doterajšie písmená f) až x) sa označujú ako písmená e) až w).

Poznámka pod čiarou k odkazu 6 sa vypúšťa.

1. V § 4 ods. 1 sa vypúšťa písmeno o).

Doterajšie písmená p) až aq) sa označujú ako písmená o) až ap).

Poznámka pod čiarou k odkazu 11b sa vypúšťa.

1. V § 4 ods. 2 sa slová „p) až z), ab), ac), ae), am), an) a ao)" nahrádzajú slovami ". o) až y), aa), ab), ad), al), am) a an)“.
2. V § 4 ods. 3 sa slová " n), ad), ah), am), an) a ao)" nahrádzajú slovami „m), ac), ag), al), am) a an)"
3. V § 4 ods. 6 sa slová „n), ad), am), an) a ao)" nahrádzajú slovami „m), ac), al), am) a an)"
4. V § 4 sa vypúšťajú odseky 11 a 12.

Doterajšie odseky 13 až 19 sa označujú ako odseky 11 až 17.

Poznámky pod čiarou k odkazom 12a a 12b sa vypúšťajú.

1. V § 4 ods. 11 sa slová „písm. p)“ nahrádzajú slovami „písm. o)“
2. V § 4 ods. 12 sa slová „písm. q)“ nahrádzajú slovami „písm. p)“
3. V § 4 ods. 13 sa slová „písm. r)“ nahrádzajú slovami „písm. q)“
4. V § 4 ods. 15 sa slová „§ 3 písm. v)“ nahrádzajú slovami „§ 3 písm. u)“.
5. V § 4c ods. 1 až 3 a . 5 až 7 sa slová „§ 4 ods. 1 písm. ad)“ nahrádzajú slovami „§ 4 ods. 1 písm. ac)“.
6. V § 4d ods. 5 sa slová „§ 4 ods. 1 písm. ah)“ nahrádzajú slovami „§ 4 ods. 1 písm. ag)“.
7. V § 4f ods. 1 a  4 až 7 sa slová „§ 4 ods. 1 písm. ai)“ nahrádzajú slovami „§ 4 ods. 1 písm. ah)“.
8. V § 4g ods. 1, 3, 4 a 6 až 9 sa slová „§ 4 ods. 1 písm. aj)“ nahrádzajú slovami „§ 4 ods. 1 písm. ai)“.
9. V § 4h ods. 1, 3, 4 a 6 až 9 sa slová „§ 4 ods. 1 písm. ak)“ nahrádzajú slovami „§ 4 ods. 1 písm. aj)“.
10. V § 4i ods. 2 a 4 až 6 sa slová „§ 4 ods. 1 písm. al)“ nahrádzajú slovami „§ 4 ods. 1 písm. ak)“.
11. V § 4j ods. 1 až 3, 5 a 6 sa slová „§ 4 ods. 1 písm. ap)“ nahrádzajú slovami „§ 4 ods. 1 písm. ao)“.
12. V § 6 ods. 1 a § 8 ods. 1 a 2 sa slovo „al)“ nahrádza slovom „ak)“.
13. V § 9 ods. 1 sa slová „am) až ao)“ nahrádzajú slovami „al) až an)“.
14. V § 10 ods. 1 písm. e) sa slová „ad), aj) a ak)“ nahrádzajú slovami „ac), ai) a aj)“ a slová „§ 4 ods. 1 písm. ai)“ sa nahrádzajú slovami „§ 4 ods. 1 písm. ah)“..
15. V § 11 ods. 5 sa slová „§ 4 ods. 1 písm. al)“ nahrádzajú slovami „§ 4 ods. 1 písm. ak)“.

1. V nadpise pod § 15g sa slovo „ustanovenie“ nahrádza slovom „ustanovenia“, doterajší text § 15g sa označuje ako odsek 1 a § 15g sa dopĺňa odsekmi 2 a 3, ktoré znejú:

„(2) Správca vodohospodársky významných vodných tokov, na účely úhrady nákladov spojených so sledovaním správnosti výpočtu a určovaním výšky poplatkov za odber podzemných vôd a poplatkov za vypúšťanie odpadových vôd, doručí ministrovi oznámenie o výške poplatkov za odbery podzemných vôd a poplatkov za vypúšťanie odpadových vôd, ktoré boli príjmom fondu za rok 2023 upravenej o ročné zúčtovanie nedoplatkov a preplatkov, do 20. marca 2024. Pri ročnom zúčtovaní nedoplatkov a preplatkov za rok 2023 sa uplatní postup podľa doterajších predpisov.

1. Minister písomným rozhodnutím určí výšku úhrady nákladov spojených so sledovaním správnosti výpočtu a určovaním výšky poplatkov za odber podzemných vôd a poplatkov za vypúšťanie odpadových vôd za rok 2023 správcovi vodohospodársky významných vodných tokov podľa doterajších predpisov, ktorú fond uhradí najneskôr do 30 dní odo dňa doručenia písomného rozhodnutia ministra správcovi vodohospodársky významných vodných tokov.".

Čl. III

Zákon č. 305/2018 Z. z. o chránených oblastiach prirodzenej akumulácie vôd a o zmene a doplnení niektorých zákonov v znení zákona č. 517/2022 Z. z. sa mení a dopĺňa takto:

1. § 3 sa dopĺňa odsekom 5, ktorý znie:

„(5) Obmedzenia a zákazy činností podľa odsekov 1 až 3 sa po dohode Ministerstva obrany Slovenskej republiky a Ministerstva životného prostredia Slovenskej republiky (ďalej len „ministerstvo životného prostredia“) nevzťahujú na činnosti na obranu štátu vo vojenských obvodoch a územiach potrebných na zabezpečenie úloh obrany štátu alebo slúžiacich na zabezpečenie úloh obrany štátu, ktoré spravuje Ministerstvo obrany Slovenskej republiky alebo právnická osoba v jeho zakladateľskej pôsobnosti alebo zriaďovateľskej pôsobnosti, s prihliadnutím na ochranu povrchových vôd a podzemných vôd prirodzene sa vyskytujúcich v chránenej vodohospodárskej oblasti.“.

1. V § 5 sa slová „Ministerstvom životného prostredia Slovenskej republiky (ďalej len “ministerstvo životného prostredia“)“ nahrádzajú slovami „ministerstvom životného prostredia“).“.“.

Články II a III nadobúdajú účinnosť 1. januára 2024. Uvedené sa premietne do ustanovenia o účinnosti zákona.

Doterajší čl. II sa označuje ako čl. IV.

V súvislosti s vložením nových článkov II a III sa primerane upraví názov zákona.

*Odôvodnenie: Čl. II – Navrhované úpravy súvisia s úpravami v čl. I návrhu zákona v tomto pozmeňujúcom návrhu. Vzhľadom na to, že poplatky za vypúšťanie odpadových vôd do povrchových vôd a poplatky za odber podzemnej vody prestávajú byť zdrojom fondu podľa § 3 a presúvajú sa do zdrojov správcu vodohospodársky významných vodných tokov, písmeno e) sa vypúšťa. Vzhľadom na presun poplatkov do zdrojov správcu vodohospodársky významných vodných tokov, úhrada nákladov spojených so sledovaním správnosti výpočtu a s určovaním výšky poplatkov a s vyberaním poplatkov za odber podzemných vôd a poplatkov za vypúšťanie odpadových vôd je v rámci poskytovania prostriedkov fondu nerelevantná, písmeno o) v odseku 1 sa vypúšťa. Odseky 9 a 10, ktoré ustanovovali postup úhrady nákladov podľa § 4 ods. 1 písm. o) sa vypúšťajú nakoľko strácajú svoju opodstatnenosť. Nové prechodné ustanovenie sa zavádza z dôvodu, aby aj po zmene zákona bolo zabezpečené, že úhrada nákladov správcovi vodohospodársky významných vodných tokov za sledovanie správnosti výpočtu, určovanie výšky poplatkov, výkon kontroly v rámci odberov podzemných vôd a poplatkov za vypúšťanie odpadových vôd bude zo strany fondu zabezpečená.*

*Čl. III - Zákon č. 305/2018 Z. z. o chránených oblastiach prirodzenej akumulácie vôd a o zmene a doplnení niektorých zákonov v znení zákona č. 517/2022 Z. z. upravuje obmedzenia a zákazy činností na území chránených vodohospodárskych oblastí a opatrenia na ochranu vôd. Vzhľadom na potrebu zabezpečenia obrany a bezpečnosti Slovenskej republiky a na nepriaznivú geopolitickú situáciu v Európe sa Ministerstvo obrany Slovenskej republiky v súčasnosti zaoberá novými požiadavkami vyplývajúcimi z členstva Slovenskej republiky v Severoatlantickej aliancii, medzi ktorými sú aj požiadavky na investičné akcie vo vojenských obvodoch. Obmedzenia a zákazy výstavby a iných činností v chránených vodohospodárskych oblastiach vyplývajúce zo zákona č. 305/2018 Z. z. by znamenali obmedzenie plnenia stanovených úloh vo vzťahu k zabezpečeniu obrany a bezpečnosti štátu a plnenia záväzkov vyplývajúcich z členstva Slovenskej republiky v Severoatlantickej aliancii.*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

**V.**

 Gestorský výbor odporúča hlasovať o bodoch 1 a 2 spoločnej správy s návrhom gestorského výboru uvedené body **schváliť.**

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 50) **schváliť s pripomienkami.**

 Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 50a) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 13 z 8. decembra 2023.

 V citovanom uznesení výbor poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Rudolf **H u l i a k**, v. r.

predseda výboru